Folketing
2010-01-29

Jeg vil bede hr. Johs. Poulsen lægge mærke til, at vi har en samlet landbrugsproduktion, som handler om meget andet end svinekød, som producerer fødevarer i EU under de aftaler og de vilkår, man har der, og i EU er der nogle tilskud til landbrugsproduktion, fødevareproduktion. Skulle det betyde, at vi skulle regne på, at regnestykket i en enkeltproduktion ikke går op, at der behøver vi ikke at have 6 mia. kr. til samfundshusholdningen herhjemme? Det kan jo ikke relateres til hektarstøtten, for de to tal har vi ikke hals- og håndsret over i det her Ting alene. Skulle vi virkelig arbejde for at fjerne det, der er en specifik indtjening på 6 mia. kr. i den sekundære fødevareforarbejdning, og som kommer i skattekassen? Jeg har meget, meget svært ved at se, hvordan de to ting hænger sammen. Det ene beløb gives i primærsektoren, og det andet tjenes ind i forarbejdningen. Hr. Per Clausen havde fuldstændig ret i, at indtjeningen i primærsektoren er ringe i øjeblikket, men skulle det virkelig gøre, at vi skulle vende ryggen til hele den anden indtjening? Det er uforståeligt.